**Dinar Ramiljevitš Hafizullin** (ven. Динар Рамилевич Хафизуллин; s. 1. toukokuuta 1989 Kazan, Venäjän SFNT, Neuvostoliitto) on venäläinen jääkiekkopuolustaja, joka pelaa KHL-joukkue Ak Bars Kazanissa.

Ura
---

### Seuraura

Hafizullin on Ak Bars Kazanin kasvatti. Hän debytoi seuran miesten kakkosjoukkueessa vain 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 2004–2005. Kaudella 2006–2007 vain 17-vuotias Hafizullin sai tililleen ensimmäisen ottelunsa Superliigassa. Kaudeksi 2007–2008 hän siirtyi Venäjän toiseksi korkeimmalle sarjatasolle Vysšaja Ligan Neftjanik Almetjevskiin, jossa tulokaskausi toi 59 runkosarjaottelussa tehot 1+8=9 ja seitsemässä playoff-ottelussa yhden syöttöpisteen. Hafizullin voitti runkosarjassa joukkueen sisäisen tehotilaston lukemalla +24. Hän jatkoi Neftjanikissa kahtena seuraavanakin kautena Ak Barsin KHL-joukkueen sopimuspelaajana, mutta ei saanut kuitenkaan tililleen KHL-otteluita.

Kaudeksi 2010–2011 Hafizullin siirtyi Vitjaz Tšehovin KHL-joukkueeseen. Hänet valittiin liigan marraskuun 2010 kuukauden tulokkaaksi. Tammikuussa 2011 Vitjaz kauppasi Hafizullinin kasvattajaseuransa Ak Bars Kazanin KHL-joukkueeseen. Yhteensä hänen tulokaskautensa toi 47 runkosarjaottelussa tehot 3+9=12. Ak Bars tarjosi Hafizullinille myös jatkosopimusta, mutta hän kuitenkin kieltäytyi tarjouksesta puolustuksen sisäisen pelipaikkakilpailun vuoksi. Hafizullin palasi kaudeksi 2011–2012 kaksivuotisella sopimuksella Vitjaziin. Kaudella 2013–2014 hän oli joukkueen tehokkain puolustaja tehoilla 5+9=14, vaikka Hafizullin kaupattiin siirtotakarajalla tammikuussa 2014 SKA Pietariin vaihdossa Georgi Berdjukoviin. Vitjaz sai hänestä vaihdossa myös rahallisen korvauksen.

Kauden 2014–2015 päätteeksi Hafizullin voitti SKA:ssa Gagarin Cupin. Joulupäivänä 2014 hän teki joukkueen kanssa vuoden mittaisen jatkosopimuksen. Huhtikuussa 2016 Hafizullinin sopimusta jatkettiin kahdella vuodella.

Myös kauden 2016–2017 päätteeksi Hafizullin voitti Gagarin Cupin. Kaudella 2017–2018, 11. syyskuuta 2017 hänet valittiin KHL:n viikon puolustajaksi.

### Maajoukkueura

Hafizullin nimettiin Venäläisten olympiaurheilijoiden joukkueeseen Pyeongchangin olympiakisoihin 2018. Aiemmin joulukuussa 2017 Kansainvälinen olympiakomitea sulki koko Venäjän joukkueen kisoista. Hafizullin on pelannut Venäjän A-maajoukkueessa yhteensä kuusi ottelua tehopistein 1+1=2. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssä Tšekkiä vastaan. Hafizullin merkittiin Venäjän kolmospuolustajapariin Mihail Grigorjevin viereen. Hän keräsi ottelusta teholukeman –2. Ensimmäisen A-maajoukkuemaalinsa hän teki Karjala-turnauksessa 12. marraskuuta 2017 Helsingin Hartwall Arenalla Tšekkiä vastaan.

Hafizullin pelasi myös alle 20-vuotiaiden MM-kilpailuissa vuonna 2009.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Ak Bars Kazan-2 | RUS-3 | 32 | 2 | 2 | 4 | 10 | – | – | – | – | – |
| 2005–2006 | Ak Bars Kazan-2 | RUS-3 | 70 | 3 | 13 | 16 | 66 | – | – | – | – | – |
| 2006–2007 | Ak Bars Kazan | RSL | 1 | 0 | 0 | 0 | 0 | – | – | – | – | – |
|  | Ak Bars Kazan-2 | RUS-3 | 75 | 7 | 34 | 41 | 98 | – | – | – | – | – |
| 2007–2008 | Neftjanik Almetjevsk | RUS-2 | 59 | 1 | 8 | 9 | 116 | 7 | 0 | 1 | 1 | 10 |
|  | Neftjanik Almetjevsk-2 | RUS-3 | 2 | 0 | 0 | 0 | 6 | – | – | – | – | – |
| 2008–2009 | Neftjanik Almetjevsk | RUS-2 | 32 | 2 | 3 | 5 | 24 | 8 | 0 | 1 | 1 | 6 |  |  |  |  |  |  | JMM | 2 | 0 | 0 | 0 | 0 |
|  | Ak Bars Kazan-2 | RUS-2 | 2 | 0 | 0 | 0 | 0 | – | – | – | – | – |
| 2009–2010 | Neftjanik Almetjevsk | RUS-2 | 34 | 1 | 4 | 5 | 28 | 10 | 0 | 1 | 1 | 33 |
| 2010–2011 | Vitjaz Tšehov | KHL | 44 | 3 | 9 | 12 | 46 | – | – | – | – | – |
|  | Ak Bars Kazan | KHL | 3 | 0 | 0 | 0 | 2 | – | – | – | – | – |
| 2011–2012 | Vitjaz Tšehov | KHL | 50 | 0 | 5 | 5 | 26 | – | – | – | – | – |
| 2012–2013 | Vitjaz Tšehov | KHL | 46 | 3 | 8 | 11 | 12 | – | – | – | – | – |
| 2013–2014 | Vitjaz Podolsk | KHL | 45 | 5 | 9 | 14 | 14 | – | – | – | – | – |
|  | SKA Pietari | KHL | 8 | 1 | 3 | 4 | 0 | 9 | 0 | 2 | 2 | 29 |
| 2014–2015 | SKA Pietari | KHL | 39 | 2 | 8 | 10 | 12 | 18 | 0 | 0 | 0 | 8 | Gagarin Cup |
| 2015–2016 | SKA Pietari | KHL | 38 | 1 | 7 | 8 | 12 | 14 | 1 | 1 | 2 | 8 |
| 2016–2017 | SKA Pietari | KHL | 46 | 3 | 15 | 18 | 37 | 18 | 3 | 3 | 6 | 8 | Gagarin Cup |
| 2017–2018 | SKA Pietari | KHL | 43 | 4 | 12 | 16 | 20 | 9 | 0 | 1 | 1 | 0 |  |  |  |  |  |  | MM | 6 | 0 | 3 | 3 | 4 |
| 2018–2019 | SKA Pietari | KHL | 49 | 7 | 14 | 21 | 37 | 15 | 2 | 6 | 8 | 2 |  |  |  |  |  |  | MM | 10 | 1 | 4 | 5 | 2 |
| 2019–2020 | SKA Pietari | KHL | 29 | 0 | 7 | 7 | 10 | 4 | 0 | 0 | 0 | 0 |
| 2020–2021 | SKA Pietari | KHL | 41 | 1 | 5 | 6 | 12 | 16 | 0 | 2 | 2 | 2 |
| 2021–2022 | Salavat Julajev Ufa | KHL | 34 | 2 | 5 | 7 | 12 | 11 | 1 | 4 | 5 | 8 |
| 12 kautta | yhteensä | KHL | 515 | 32 | 107 | 139 | 252 | 114 | 7 | 19 | 26 | 65 |
| 1 kausi | yhteensä | RSL | 1 | 0 | 0 | 0 | 0 | – | – | – | – | – |

Lähteet
-------

* Dinar Hafizullin The Internet Hockey Databasessa (englanniksi)
* Dinar Hafizullin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Dinar Hafizullin *Elite Prospects*. Everysport Media Group AB.  (englanniksi)
2. ↑  Ševtšenko, Aleksei: Динар Хафизуллин: Надо было родиться в Новокузнецке *khl.ru*.  24.7.2011. КХЛ. Viitattu 25.1.2018. (venäjäksi)
3. ↑  Jukka Jalosen SKA Pietari teki useita pelaajakauppoja *suomikiekko.com*.  16.1.2014. Nordic Sport Media. Viitattu 25.1.2018.
4. ↑  Трансферные новости: хроника заключительного дня, часть 3 *khl.ru*.  25.12.2014. КХЛ. Viitattu 25.1.2018. (venäjäksi)
5. ↑  Czech Republic – Russia (Line Up) *swehockey.se*.  5.2.2015. Svenska Ishockeyförbundet. Viitattu 25.1.2018. (englanniksi)
6. ↑  RUS – CZE (5–2) *swehockey.se*.  12.11.2017. Svenska Ishockeyförbundet. Viitattu 25.1.2018. (englanniksi)

Venäjän joukkue – Jääkiekon MM-kilpailut 2018
3 Hafizullin |
4 Gavrikov |
7 Kaprizov |
11 Andronov (**A**) |
13 Datsjuk (**C**) |
15 Anisimov |
19 Butšnevitš |
22 Zaitsev |
25 Grigorenko |
29 Kablukov |
30 Šestjorkin |
31 Sorokin |
41 Sošnikov |
44 Jakovlev |
51 Bereglazov |
55 Kiselevitš |
63 Dadonov (**A**) |
66 Mihejev |
78 Mamin |
83 Košetškin |
87 Šalunov |
88 Trjamkin |
89 Nesterov |
94 Barabanov |
97 Gusev |
Valmentaja Ilja Vorobjov

Venäjän joukkue – Jääkiekon MM-kilpailut 2019
2 Zub |
3 Hafizullin |
4 Gavrikov |
7 Telegin |
8 Ovetškin (**A**) |
9 Orlov |
11 Malkin (**A**) |
13 Andronov |
15 Anisimov |
16 Plotnikov |
22 Zaitsev |
25 Grigorenko |
31 Sorokin |
40 Georgijev |
61 Zadorov |
63 Dadonov |
71 Kovaltšuk (**C**) |
77 Kaprizov |
86 Kutšerov |
88 Vasilevski |
89 Nesterov |
92 Kuznetsov |
94 Barabanov |
97 Gusev |
98 Sergatšov |
Valmentaja Ilja Vorobjov